COM7:ปีนี้ยังเป็นปีทองของธุรกิจแนะนำ”ซื้อ”ราคาเป้าหมาย 14 บ.
COM7 ปีนี้ยังเป็นปีทองของธุรกิจ แนะนำ"ซื้อ"ราคาเป้าหมาย 14 บ.
24 ก.พ. 2560

บล.เอเซีย พลัส ระบุในบทวิเคราะห์วันนี้(24 ก.พ.) คาดยอดขายบริษัท คอมเซเว่น จำกัด (มหาชน) หรือ COM7 งวดไตรมาส 1/60 จะเติบโตเล็กน้อยเทียบกับ ไตรมาส1/59 จากการบริโภคครัวเรือนช่วง ม.ค. 2560 มีแนวโน้มต่ำกว่า ม.ค. 2559 (อิงจากค่า CCI) แต่ประเมินว่าปัจจัยหลักที่จะช่วยหนุนกำไรของ COM7 ในไตรมาส 1/60 คือ 1) ส่วนแบ่งรายได้จากการเปิดซิมพร้อมแพคเกจของ TRUE โดยจะยังเห็นการเติบโตจากช่วงเดียวของปีก่อนตลอดปี 2560 2) ธุรกิจบริหาร True Shop ที่เห็นกำไรชัดเจนงวดไตรมาส1/60 เป็นไตรมาสแรก และ 3) มาร์จิ้นที่สูงขึ้นจากการที่สั่งซื้อสินค้าจาก Apple Inc. ได้โดยตรง
เชื่อว่าปี 2560 จะยังเป็นปีทองของ COM7 จากปัจจัยหลักคือ 1) การเติบโตของส่วนแบ่งรายได้จากการเปิดซิมฯ 2) การเติบโตของรายได้ค่าคอมมิชชั่นฯ 3) มาร์จิ้นที่สูงขึ้นจากการซื้อสินค้าจาก Apple Inc. โดยตรง 4) การเพิ่มฐานรายได้จากการซื้อกิจการอื่น (เช่น การซื้อร้านค้าของ BKK จำนวน 44 ร้านค้า ในงวด 4Q59 ที่ผ่านมา)
โดยตั้งเป้าจะมีร้านค้าทั้งหมด 500 สาขา จากปี 2559 ที่มีร้านค้าทุกรูปแบบรวมไปถึงร้าน True Shop และ BKK รวมกัน 369 สาขา และ 5) ปีนี้เป็นปีครบรอบ 10 ปี ของการเปิดตัว iPhone จึงเชื่อว่า iPhone8 จะพิเศษกว่ารุ่นอื่น โดยคาดกำไรปี 2560 จะเติบโตเกิน 23%
จากปัจจัยดังกล่าวบวกกับมูลค่าพื้นฐานหุ้นที่ 14 บาท ซึ่งไม่ได้รวมผลบวกจากการเข้าซื้อ BKK ในประมาณการ จึงมีโอกาสสูงที่ฝ่ายวิจัยจะปรับเพิ่มประมาณการกำไรและมูลค่าพื้นฐานหลังจากได้รับรายละเอียดที่ชัดเจนจากการประชุมนักวิเคราะห์ในเร็วนี้ จึงยืนยัน “ซื้อ” และเลือกเป็น Top pick กลุ่ม 